Opština Mojkovac je, i ove godine realizovala akciju „Najljepši kutak – najljepši grad“. Akcija se  organizuje treći put za redom i od maja do septembra  podrazumijeva niz aktivnosti. Stručnu Komisiju od 5 članova, sa zadatkom da obiđe i izvrši izbor najuređenijih zelenih površina na području opštine Mojkovac, činili su predstavnici javnih institucija i NVO sektora, iz oblasti bliskih predmetu akcije. Počasni član Komisije i predstavnik građana je bio najbolje plasiran sugrađanin, odnosno pobjednik u nekoj od kategorija prošlogodišnje Akcije - Petar Marković. Poziv za učešće u akciji, javnosti  je upućujen putem lokalnih medija, plakata, flajera, sajta Opštine Mojkovac.

Za učešće u Akciji građani su morali  ispuniti uslov pripadnosti nekoj od  definisanih kategorija: 

· Dvorište porodične kuće u zoni gradskog/prigradskog područja,

· Dvorište porodične kuće u zoni seoskog područja,

· Dvorište (javna površina) stambene zgrade,

· Terasu/lođu stambene zgrade/porodične kuće,

· zelenu površinu i prilaz javnim objektima,

· zelenu površinu i prilaz ugostiteljskim objektima.

Na završnom događaju izbora najuređenijeg životnog prostora, u Centru za kulturu Mojkovac , proglašeni su ovogodišnji dobitnici nagrada:
Kategorija 1.1.dvorište porodične kuće u zoni gradskog/prigradskog naselja:

I nagrada u iznosu od 60 eura dodijeljena je vlasniku dvorišta Đorđiju Ađžiću

II nagrada u iznosu od 40 eura dodijeljena je Aleksi Radeviću

III nagrada Knjiga o uređenju dvorišta dodijeljena je Branki Tomović.

Kategorija 2.1 dvorište porodične kuće u zoni seoskog područja:

I nagrada u iznosu od 100 eura dodijeljena je Svetozaru Medenici –Žari

Kategorija 3.1. terasa /lođa stambene zgrade

I nagrada u iznosu od 100 eura dodijeljena je Đokić Sajmi

Kategorija 4.1 zelena površina i prilaz javnim ustanovama

I nagrada  u iznosu od 100 eura dodijeljena je DOO ,,Gradac“ koju je ovo preduzeće ustupilo novoformiranoj Javnojustanovi - Dnevnomcentruzadjecuiomladinusasmetnjamaiteškoćama u razvoju u OpštiniMojkovac
Kategorija 5.1. zelena površina i prilaz ugostiteljskim i drugim objektima 

I  nagrada u iznosu od 100 eura uručena je vlasniku poslastičarske radnje ,,Zora“

Kategorija 6.1 specijalna nagrada

I nagrada 50 eura dodijeljena je  Svetislavu Smoloviću za uređenje prostora na raskrsnici ulica Filipa Žurića i Dušana Tomovića
II nagrada  u iznosu od 50 eura dodijeljena je stanarima dvije zgrade ,koji brinu o zajedničkom prostoru  u ul.Filipa Žurića bb.
Svi učesnici akcije dobili su Zahvalnicu za učešće i afirmaciju akcije dok su predškolska ustanova i 3 osnovne škole sa teritorije opštine Mojkovac koje su se, na poziv Opštine Mojkovac, odazvale i dostavile likovne radove u okviru akcije, dobile, pored Zahvalnice i vrijednu literaturu iz oblasti uređenja prostora. 
Prisutne je sa Izvještajem o radu komisije upoznala Ljiljana Jokić, predsjednik komisije dok je prisutne pozdravila i nagrade dodijelila Glavni administrator Maja Ikervari. 

Planirani budžet za ovogodišnje nagrade od 600,00€ je zbog izuzetno dobre konkurencije premašiovrijednost od 800,00€.
U ime nagrađenih, organizatorima se zahvalio vlasnikposlastičarske radnje ,,Zora“ Fejza Arif.
Najbolje plasirani i nagrađeni učesnici Akcije, nemaju pravo učešća u takmičarskom dijelu Akcije naredne dvije  godine, odnosno pravo učešća tek treće godine.
Za narednu godinu, najavljeno je uvođenje nove kategorije „Moja i komšijska terasa“ u cilju podsticanja etažnih vlasnika na uređenje terasa stambenih zgrada, koji, prema evidenciji nadležnog organa lokalne uprave, ima 45. 

